armvectores/hy_wikipedia_2023 huggingface dataset:
(6214) Միխայիլգրինյով

(6214) Միխայիլգրինյով (անգլ.՝ Mikhailgrinev), աստերոիդ աստերոիդների հիմնական գոտում։ Հայտնաբերվել է 1971 թվականի սեպտեմբերի 26-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,158648 ա. մ., առավելագույնը մոտենում է 2,5746 ա. մ. հեռավորության վրա և հեռանում 3,7427 ա. մ.։ Արեգակի շուրջ մեկ ամբողջական պտույտ է կատարում 2050,45 երկրային օրվա ընթացքում, իր ուղեծրով շարժվելով միջինում 0,175571 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6214) Միխայիլգրինյով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (1812)

Ժողովածու (1812), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1812 թվի տակ։ Ձեռագիրը գրվել է 1780 թվականին Բրաբիոն գրիչի կողմից, ենթադրաբար Կ. Պոլիսում։ Գրված է թղթի վրա, որը ունի 21X15 չափս։ Ձեռագիրը կազմված է 314 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 68ր, 207ա։


== Բովանդակություն ==
Դաւթի Վերլուծութիւն Ներածութեանն Պորփիւրի։
Մեկնութիւն Ստորոգութեանցն, Պերի արմենիասին Արիստոտէլի։
Կիր. Երզնկացւոյ Մեկնութիւն Հարիւրաւորացն Եւագրևայ։
Յաղագս Հայր մերի (Եղիշէ, անանունք)։
Մեկնութիւն վարդապետաց եկեղեցւոյ ի Հայր մեր։


== Ծանոթագրություններ ==
Զանզիբար (ինքնավարություն)

Անվան այլ կիրառումների համար տե՛ս՝ Զանզիբար (այլ կիրառումներ)Զանզիբար (սվահիլի՝ Jamhuri ya Watu wa Zanzibar, անգլ.՝ People's Republic of Zanzibar, արաբ․՝ زنجبار‎‎՝ Զանզիբարի Ժողովրդական Հանրապետություն), կիսաինքնավարություն Տանզանիայի Միացյալ Հանրապետությունում, որը ստեղծվել է նախկին Տանգանիկա և Զանզիբար գաղութների միավորման արդյունքում։ Այն ներառում է երկու հիմնական կղզիներ՝ Պեմբան և Ունգուջան։
Վարչական կենտրոնը՝ Զանզիբար քաղաք (257 հազար բնակիչ, 2003 թ.):


== Պատմություն ==
Միջնադարում Զանզիբարում տարածված էր ստրուկների վաճառքը Արևելյան Աֆրիկայից։ Ժամանակի ընթացքում ստրուկների առուծախը կենտրոնացած էր Օմանի արաբ վաճառականների ձեռքում։ XVI դարում Զանզիբարը դառնում է Պորտուգալիայի գաղութային ունեցվածքի մի մասը՝ Մոմբասի և Օրմուզի հետ միասին։ Զանզիբարում երկար ժամանակ պահպանվում էր սուլթանի իշխանությունը։ 
1853 թվականին Օմանի սուլթաններից ամենահզորը՝ Սաիդ իբն Սուլթանը վերահսկողություն ստեղծեց աֆրիկյան ափերի մոտ և մայրաքաղաքը Մասկատից տեղափոխեց Զանզիբար։ Սուլթանի ժամանակ Զանզիբարում լայնածավալ շինարարություն էր ընթանում (կղզwu ճարտարապետական ​​հուշարձանները ընդգրկված են ՅՈՒՆԵՍԿՕ-ի և Համաշխարհային ժառանգության ցուցակում)։
1861 թվականին Զանզիբարի սուլթանատն առանձնացվեց Օմանից, իսկ 1890 թվականին այն դարձավ բրիտանական պրոտեկտորատ։


== Պատկերասրահ ==

		


== Ծանոթագրություններ ==
Ալեքսեյ Վասիլև

Ալեքսեյ Յուրևիչ Վասիլև (ռուս.՝ Алексей Юрьевич Васильев, օգոստոսի 26, 1977(1977-08-26), Լենինգրադ, ՌԽՖՍՀ, ԽՍՀՄ), ռուս նախկին բասկետբոլիստ, բասկետբոլային մարզիչ։ Ներկա պահին զբաղեցնում է ռուսական «Իրկուտ» ակումբի գլխավոր մարզչի պաշտոնը։


== Ծանոթագրություններ ==
Մուտնայա (գետ, թափվում է Մուտնայա ծովածոց)

Անվան այլ կիրառումների համար տե՛ս՝ Մուտնայա (այլ կիրառումներ)Մուտնայա (ռուս.՝ Мутная), գետ Կամչատկա թերակղզի, Ռուսաստանում։ Գետի երկարությունը 54 կմ է։ Ավազանի տարածքը 721 կմ2։ Հոսում է Ելիզովսկի շրջանում և Կամչատսկի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 19070000212120000023527
Հիդրոլոգիական ուսումնասիրությունների կոդը - 120002352
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիժնե-Իվկինո

Նիժնե-Իվկինո (ռուս.՝ Нижне-Ивкино), քաղաքատիպ ավան Ռուսաստանի Կիրովի մարզի Կումյոնսկի շրջանի կազմում։
Բնակչությունը 2010 թվականին գրանցված տվյալներով կազմում էր 2149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յան Ցիկեր

Յան Ցիկեր (սլովակ.՝ Ján Cikker, հուլիսի 29, 1911(1911-07-29)[…], Բանկա Բիստրիկա, Zólyom County, Ավստրո-Հունգարիա - դեկտեմբերի 21, 1989(1989-12-21)[…], Բրատիսլավա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), 20-րդ դարի սլովակ կոմպոզիտոր, սլովակյան  ժամանակակից դասական երաժշտության առաջատար ներկայացուցիչ։ Պարգևատրվել է Սլովակիայի ազգային գործիչ կոչումով, «Հերդերի» մրցանակով (Herder Prize, 1966) և IMC-UNESCO միջազգային երաժշտական մրցանակով (1979)։


== Կենսագրություն ==
Ցիկերը ծնվել է նախկին Ավստրո-Հունգարիայում, ներկայիս Սլովակիայում, Բանսկա Բիստրիցա քաղաքում։ Նրա առաջին երաժշտական ուսուցիչներն էին մայրը՝ Մարիա Պսոտկովան, և Վիլյամ Ֆիգուշ Բիստրին։ Ավարտել է Պրահայի կոնսերվատորիան, որտեղ սովորել է 1930-1935 թվականներին, մասնակցել է Յարոսլավ Կրժիչկայի (կոմպոզիցիա) և Բեդրժիխ Վիդերմանի (երգեհոն) դասընթացներին։ Այնուհետև Պրահայում Վիտեզսլավ Նովակի և Վիեննայում Ֆելիքս Վահնգարտների մոտ (1936—1937) կատարելագործվել է որպես կոմպոզիտոր։
1939 թվականին դասավանդել է Բրատիսլավայի կոնսերվատորիայում, 1951 թվականին՝ Բրատիսլավայի երաժշտական արվեստի բարձրագույն դպրոցում։ 
Եղել է Չեխոսլովակիայի ԽՍՀ-ի Ազգային երաժշտական խորհրդի ներկայացուցիչը։
Ժամանակակից գրավոր ձևերը համակցել է ազգային երաժշտական բանահյուսության մեղեդիներով։
1955 թվականին արժանացել է Կ. Գոթվալդի անվան պետական մրցանակի։ 1966 թվականին Ցիկերին շնորհվել է Չեխոսլովակիայի ժողովրդական արտիստի կոչում։
Ինը օպերայի հեղինակ է, որոնցից առավել հայտնի է «Հարություն» օպերան (ըստ Լ. Ն. Տոլստոյի)։ Օպերայի պրեմիերան տեղի է ունեցել Պրահայում, 1962 թվականին։


== Ստեղծագործություններ ==


=== Օպերաներ ===
Ծանոթագրություն․ փակագծերում նշված են գրելու տարիները։

Յուրո Յանոշիկ (Juro Jánošík, 1950-1953)
Բեգ Բայազիդ (Beg Bajazid, 1957)
Միստր Սկրուջ (Mister Scrooge, ըստ Չ․ Դիկենսի «Ծննդյան պատմվածքների», 1959)
Հարություն (ըստ Լ․ Ն․ Տոլստոյի, 1959-1961)
Խաղ սիրո և մահվան մասին (Hra o láske a smrti, ըստ Ռ․ Ռոլանի, 1966)
Կորիոլան (1970-1972)
Դատավճիռ (Rozsudok, 1976-1978)
Բիստրիցայի պաշարումը (Obliehanie Bystrice, 1979-1981)
Միջատների կյանքից (Zo života hmyzu, ըստ Կ. Չապեկի, 1984-1986)


==== Անավարտներ ====
Մետեոր (1966)
Անտիգոնա (1987-1989)


=== Բալետ ===
Բալետային երաժշտություն «Իդիլլիա» (1944)


=== Սիմֆոնիկ երաժշտություն ===
Սիմֆոնիա «Գարնանային» (1937)
Սիմֆոնիա «1945 թիվ» (1975)
Սիմֆոնիկ պոեմ «Ճակատամարտ» (առաջին անգամ կատարվել է «Պրահայի գարուն» առաջին երաժշտական փառատոնում՝ 1946 թվականին)
«Սլովակյան սյուիտ»


=== Համերգային ստեղծագործություններ ===
Կոնցերտինո դաշնամուրի և նվագախմբի համար (1942)


== Ծանոթագրություններ ==
Ակսաս

Ակսաս (ռուս.՝ Аксас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նորվեգական լեգեոն

Նորվեգական լեգեոն կամ ՍՍ-ի «Նորվեգիա» կամավորական լեգեոն (նորվ.՝ den norske legion, գերմ.՝ SS-Freiwilligen-Legion Norwegen), նորվեգական զինվորական կամավորական կազմավորում, որը մասնակցել է Երկրորդ համաշխարհային պատերազմին՝ Երրորդ Ռայխի կազմում։ Ստեղծվել է 1941 թվականին՝ Երրորդ Ռայխի կողմից Նորվեգիայի օկուպացիայի արդյունքում։ 


== Պատմություն ==
Նորվեգացի կամավորներին՝ Արևելաեվրոպական ռազմաճակատ ուղարկելու նպատակով, սկսեցին հավաքել 1941 թվականի հունիսին։ Նորվեգական խոշոր քաղաքներում բացվել էին հավաքագրման կետեր։ Արդեն հուլիսի վերջին 300 կամավորներ ուղարկվեցին Գերմանիա։ Հասնելով Քիլ՝ նրանց ուղարկում էին Ֆալլինգբոսթել ուսումնական կենտրոն, որտեղ 1941 թվականի օգոստոսի 1-ին պաշտոնապես ստեղծվել է ՍՍ-ի «Նորվեգիա» կամավորական լեգեոնը։
Օգոստոսի կեսին Ֆալլինգբոսթել ժամանեցին ևս 700 նորվեգացի կամավորներ, ինչպես նաև 62 կամավոր՝ Բեռլինի նորվեգական համայնքից։
1942 թվականի գարնանից մինչև 1943 թվականի գարուն լեգեոնը գտնվել է Լենինգրադի ռազմաճակատում, որտեղ ներառված է եղել ՍՍ-ի 2-րդ հետևակային բրիգադի կազմում։ Լենինգրադ ժամանելու պահին, ռազմաճակատը հինգ ամիս արդեն կայուն վիճակ, այդ իսկ պատճառով ռազմաճակատում գտնվելու ժամանակ, լեգեոնը վարել է դիրքային պատերազմ։

1942 թվականի հոկտեմբերի 8-ին ռազմաճակատ ժամանեց 1-ին ոստիկանական վաշտը, որը կազմված էր 160 մարդուց։ Նրանք զբաղեցրեցին Պուլկովոյի աստղադիտարանից հարավ ընկած դիրքերը։ Վաշտը գործում էր լեգեոնի կազմում, որը այդ ժամանակ գտնվում էր ռազմաճակատի հյուսիսային հատվածում, որտեղ մասնակցում էր Կրասնոյե սելոյի, Կոնստանտինովկայի, Ուրիցկի և Կրասնոյե Բորայի պաշտպանական մարտերին։
Լեգեոնի 14-րդ վաշտի մի մասը մարտընչում էր ռազմաճակատի այլ հատվածներում։ 1943 թվականի հունվարին սովետական զորքերը ճեղքեցին Լենինգրադի շրջափակումը՝ ստեղծելով 8- 11 կիլոմետրանոց նեղ միջանցք։ Սրա հետ կապված արդեն, հունվարի 21-ին 14-րդ վաշտի մեկ դասակը հանվեց դիրքերից և ուղարկվեց Մգա կայարանի մոտ, որտեղ մինչև փետրվարի վերջ հիմնովին ոչնչացվեց խորհրդային զորքերի կողմից։
1943 թվականի փետրվարի վերջին նորվեգացի լեգեոներները ուղարկվեցին Հարավային Գերմանիայի Գրաֆենվյոր ուսումնական ճամբար, այդտեղից էլ նրանք, ովքեր չէին ցանկանում շարունակել պայմանագիրը, ուղևորվեցին Նորվեգիա։
Ընդհանուր առմամբ լեգեոնի կազմում կռվել է 1950 մարդ, որոնցից 175-ը զոհվել է։


== Կազմ ==
1-ին վաշտ
2-րդ վաշտ
3-րդ վաշտ
4-րդ վաշտ
5-րդ վաշտ
14-րդ հակատանկային վաշտ
1-ին ոստիկանական վաշտ


== Հրամանատարներ ==
Բաքքե Յորգեն (1941 թվականի օգոստոսից), լեգեոն շտուրմբանֆյուրեր
Հելստրուպ Ֆին Հաննիբալ Ханнибал (1941 թվականի սեպտեմբերի 21-ից), լեգեոն շտուրմբանֆյուրեր
Արթուր Քվիստ (աշուն 1941 — մայիսի 20 1943),


== Ծանոթագրություններ ==


== Աղբյուրներ ==
Крестовый поход на Россию. — М.: Яуза, 2005.


== Արտաքին հղումներ ==
«For femti år siden», Folk og Land, № 7, 1993. (նորվ.)
Den norske Legion (նորվ.) Archived 2017-05-17 at the Wayback Machine.
Den norske legion (նորվ.)
Den Norske Legion / Frw. Legion Norwegen «Hjelp broderfolket i Finland!» (նորվ.)
Դողու Փերինչեք

Դողու Փերինչեք (թուրքերեն՝ Doğu Perinçek, հունիսի 17, 1942(1942-06-17), Այնթապ, Թուրքիա), թուրք քաղաքական գործիչ, իրավաբան և ակադեմիկ, ով եղել է Թուրքիայի «Հայրենիք» (նախկին՝ «Աշխատավորական») կուսակցության նախագահ, հայտնի հայատյաց գործիչ։ 2013 թվականի օգոստոսին նա դատապարտվել է բանտարկության, 2014 թվականին ազատ արձակվել։
Դողու (Doğu բառը թուրքերենից թարգմանաբար նշանակում է "Արևելք") Փերինչեքը ծնվել է 1942 թվականի Հունիսի 17-ին Թուրքիայում՝ Այնթապում։ Դողու Փերինչեքի հայրը գլխավոր դատախազի տեղակալ Սադըք Փերինչեքն է, իսկ մայրը՝ Լեբիբե Փերինչեքը։ Դողու Փերինչեքի ծնվելու ժամանակ, նրա հայրն Այնթափում աշխատում էր որպես պահեստային սպա։ Սադըք Փերինչեքը ևս իրավաբան է եղել։
2007 թվականի մարտի 9-ին շվեյցարական դատարանը Քրեական օրենսգրքի 216-րդ հոդվածով նրան դատապարտում է Հայոց ցեղասպանությունը ժխտելու համար։ Դատարանը Փերինչեքին ենթարկում է ֆինանսական և քրեական պատասխանատվության։ Վո կանտոնի վերաքննիչ դատարանը և Դաշնային գերագույն դատարանը մերժում են մարտի 9-ի դատավճռի դեմ ներկայացված բողոքը։
Փերինչեքը 2008 թվականի մարտի 2-ին ձերբակալվել է «Էրգենեկոն» խմբավորման գործով, ապա կալանավորվել։ 2013 թվականի դեկտեմբերի 17-ին Մարդու իրավունքների եվրոպական դատարանի իրավասու պալատը դատավճռով շվեյցարական դատարանները խախտել են Փերինչեքի խոսքի ազատության իրավունքը, ով Հայոց ցեղասպանությունն անվանել էր «միջազգային սուտ»։ Շվեյցարիայի արդարադատության դաշնային գրասենյակը մարտի 11-ին հաղորդել էր, որ Շվեյցարիան պատրաստվում է դիմել Մարդու իրավունքների եվրոպական դատարան (ՄԻԵԴ)՝ Դողու Փերինչեքի գործը Գերագույն պալատի կողմից վերանայելու պահանջով։ ՄԻԵԴ-ը գործը Գերագույն պալատ էր ուղարկել մինչև մարտի 17-ը։ Օգոստոսի 25-ին Հայաստանը հայտ է ներկայացնում դատավարությանը մասնակցելու համար։ Ազատ է արձակվել 2014 թվականի մարտի 10-ին։ Դուրս գալուց հետո նրա առաջին գործը «պետության աջակցությամբ ցեղասպանության դեմ թեզերի» պատրաստումն է եղել։


== Ծանոթագրություններ ==
Տամարա դե Կամպոս

Տամարա դե Կամպոս, (իսպ.՝ Támara de Campos), բնակավայր և մունիցիպալիտետ Իսպանիայում, մտնում է Պալենսիյա գավառի, Կաստիլիյա և Լեոն ինքնավար համայնքի մեջ։ Մունիցիպալիտետը գտնվում է Տերրա դե Կամպոս շրջանի կազմում։ Զբաղեցրած տարածքը 20,75 կմ² է։ Բնակչությունը 90 մարդ (2010 թվականին)։ Հեռավորությունը գավառական մայրաքաղաքից 30 կմ է։


== Բնակչություն ==


== Ծանոթագրություններ ==


== Արտաքին հղումներ ==
http://sanhipolitoelreal.enlaze.es/ Archived 2008-02-10 at the Wayback Machine.
http://aytos.dip-palencia.es/index.php/lista-de-municipios/?noblog=1
Քիմ Քաշքաշյան

Քիմ Քաշքաշյան (անգլ.՝ Kim Kashkashian, օգոստոսի 31, 1952(1952-08-31), Դետրոյթ, Միչիգան, ԱՄՆ), հայազգի ամերիկյան ալտահար։


== Կենսագրություն ==
Ծնվել է Դեթրոյթում, ալտ է սովորել Քարեն Թաթլի և լեգենդար ալտահար Ուոլթեր Թրամփլերի մոտ՝ Բալթիմորի Փիբոդի երաժշտական կոնսերվատորիայում։ Քաշքաշյանն իր գործիքի համար նոր երկերի ստեղծման երդվյալ կողմնակիցն է։ Քաշքաշյանը հաճախակի մասնակցում է ԱՄՆ-ի և Եվրոպայի խոշոր փառատոներին, այդ թվում՝ Մարլբորոյի, Զալցբուրգի, Լոքենհաուսի և Սթավանգերի փառատոներին։ Նա համագործակցել է Ֆելիքս Գալիմիրի, Ռոբերտ Լևինալի, Քիթ Ջարեթի, Գիդոն Քրեմերի, Դանիել Ֆիլիպսի, Յո-Յո Մայի հետ։ Քաշքաշյանը ձայնագրվել է ՙՍոնիի՚ համար և երեք տասնամյակ տևող համագործակցություն ունի Գերմանիայի ECM ֆիրմայի հետ։ Բրամսի սոնատների նրա ձայնագրությունը Ռոբերտ Լևինի հետ 1999-ին արժանացել է Էդիսոն մրցանակին։ 2000-ի հունիսին թողարկվել են Բարտոկի, Էոտվեոշի և Կուրտագի նրա ձայնագրությունները և արժանացել 2001 թ. Կաննի դասական մրցանակին՝ նվագախմբի հետ մենակատարի պրեմիերային ձայնագրության համար։ Քաշքաշյանի լայնածավալ մանկավարժական աշխատանքներն ընդգրկում են դասավանդումը Բլումինգթոնի Ինդիանա համալսարանում և Ֆրայբուրգի ու Բեռլինի կոնսերվատորիաներում (Գերմանիա)։ 2000-ի սեպտեմբերին նա սկսել է ալտ և կամերային երաժշտություն ուսուցանել Նոր Անգլիայի կոնսերվատորիայում (Բոստոն)։
Որպես մենակատար հանդես է գալիս Նյու Յորքի, Բեռլինի, Վիեննայի, Լոնդոնի, Միլանի Մյունխենի և Տոկիոյի ճանաչված նվագախմբերի հետ՝ Ռիկարդո Շայիի, Քրիստոֆ Էշենբախի, Ռիկարդո Մուտիի և այլ հայտնի դիրիժորների ղեկավարությամբ։ Մենահամերգներ է ունեցել Նյու Յորքում (Metropolitan Museum և 92nd Street "Y"), Բոստոնում, Վաշինգտոնում, Ֆիլադելֆիայում, Փիթսբուրգում, Սան Ֆրանցիսկոյում, Քլիվլենդում և Լոս Անջելեսում։
Համագործակցել է կոմպոզիտորներ Գուբայդուլինայի, Պենդերեցկու, Գիա Կանչելիի, Կուրտագի, Տիգրան Մանսուրյանի, Պյարտի, Բերիոյի և Էթվոշի հետ։
Նրա կամերային համերգների գործընկերներն են դաշնակահար Ռոբերտ Լևինը և հարվածային գործիքների հայտնի կատարող Ռոբին Շուլկովսկին։
Հանդես է եկել the Tokyo, Guarneri և Galimir Quartet-ների հետ, ինչպես նաև եզակի կազմ ունեցող՝ Գիդոն Կրեմեր, Դանիել Փիլիպս, Քիմ Քաշքաշյան և Յո-Յո Մա քառյակով։
2013 թվականին արժանացել է Գրեմմի մրցանակի՝ «Լավագույն դասական գործիքային սոլո կատարում» կատեգորիայում։


== Ընտրյալ ձայնասկավառակներ ==
1975 Asturiana
1986 Elegies
1995 Ulysses' Gaze Soundtrack
2000 Hommage à Robert Schumann
2000 Lachrymae
2000 Bartok / Eötvös / Kurtág
2001 Mozart - Kremer / Kashkashian / Yo-Yo Ma
2002 Voci, Naturale
2003 Hayren
2004 Monodia
2009 Neharot


== Քաշքաշյանը կինոյում ==
Քաշքաշյանը նկարահանվել է Ժան Լյուկ Գոդարի «Գերմանիա։ 9 - 0» կինոնկարում (1991)։
Քիմ Քաշքաշյանը Թեոդորոս Անգելոպուլոսի «Ուլիսի հայացքը» կինոնկարի (1995) երաժշտության կատարողներից մեկն է։


== Մրցանակներ ==
Կանի դասական երաժշտության մրցանակ (2001).
Էդիսոնի երաժշտական մրցանակ (Նիդերլանդներ, 2003).


== Ծանոթագրություններ ==


== Արտաքին հղումներ ==
Լրատվություն ՀՀ մշակույթի նախարարության կայքում (հայ.)
Քիմ Քաշքաշյանը NPR կայքում (անգլ.)
Հարցազրույց Archived 2012-04-25 at the Wayback Machine. (գերմ.)
Շարլամա (գետ)

Շարլամա  (ռուս.՝ Шарлама ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ռյա գետի վրա։ Գետի երկարությունը կազմում է 8,5 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կոմի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը - Բիա և Կատուն, գետի գետային ավազանը Օբն է մինչև թափվելը՝ Իրտիշը։
Ռուզաննա Ոսկանյան

Ռուզաննա Ռոբերտի Ոսկանյան (մայիսի 24, 1989(1989-05-24), Երևան, Հայկական ԽՍՀ, ԽՍՀՄ), հայ բանաստեղծ։  Հայաստանի գրողների միության անդամ։ Հայաստանի Նախագահի երիտասարդական մրցանակի դափնեկիր (2008)։


== Կենսագրություն ==
Ռուզաննա Ոսկանյանը ծնվել է 1989 թվականի մայիսի 24-ին, Երևանում։ Սովորել է Երևանի Լևոն Շանթի անվան թիվ 4 միջնակարգ դպրոցում, այնուհետև՝ Երևանի պետական համալսարանում՝ ստանալով բանասերի մասնագիտություն։ Ավարտել է նաև Երևանի պետական համալսարանի ասպիրանտուրան։ Հաճախել է ՀԳՄ «Ցոլքեր» երիտասարդական գրական-լրատվական կենտրոն։ 2009 թվականից Հայաստանի գրողների միության անդամ է։
Տպագրվել է «Գրական թերթ», «Գրեթերթ», «Ցոլքեր», «Նարցիս», «Միհր», «Եղիցի լույս» և այլ պարբերականներում, «Բառ և հույս», «Արմատ և լույս», «Խոսք և խոստում», «Արդի հայ երիտասարդ բանաստեղծներ», «18-33. արդի հայ պոեզիա» և այլ անթոլոգիաներում։ 2007 թվականին լույս է տեսել Ոսկանյանի բանաստեղծությունների առաջին ժողովածուն՝ «Թափանցիկ անձրևներ» խորագրով։ 2013 թվականին հրատարակել է բանաստեղծությունների երկրորդ ժողովածուն՝ «Հետո և ավելի հետո» խորագրով։


== Պարգևներ ==
Սոնա Վանի հայտարարած «Փոքրիկ Իշխան» ամենամյա մրցանակաբաշխության խրախուսական և առաջին կարգի մրցանակներ
Հայաստանի նախագահի գրականության բնագավառում երիտասարդական մրցանակ՝ «Թափանցիկ անձրևներ» բանաստեղծությունների ժողովածուի համար, 2008


== Ծանոթագրություններ ==
Պոնդիչերիի օրենսդիր ժողով

Պոդիչերիի օրենսդիր ժողով (հինդի՝ त्रिपुरा विधानसभा), Հնդկաստանի Պոդիչերի նահանգի երկպալատ օրենսդիր ժողով։ Պոդիչերիի օրենսդիր ժողովն այժմ ունի 33 ընտրված անդամ։ Պոդիչերիի օրենսդիր ժողովը հանդիպում է Պոդիչերի նահանգի Վիդհան Բհավանում։
Պոդիչերիի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Պոդիչերիի օրենսդիր ժողովի խոսնակների ցանկ
Պոդիչերիի օրենսդիր ժողովի խոսնակի տեղակալների ցանկ
Պոդիչերիի գլխավոր նախարարների ցանկ
Պոդիչերիի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Pouducherry Legislative Assembly Archived 2007-09-27 at the Wayback Machine.
Member of Legislative Assembly of Puducherry
Նոգինսկ-9

Նոգինսկ-9 (ռուս.՝ Ногинск-9), գյուղ Ռուսաստանի Մոսկվայի մարզի Նոգինսկի շրջանի կազմում։
Բնակչությունը վերջին գրանցված տվյալներով կազմում էր 9000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4792) Լիկոն

(4792) Լիկոն (անգլ.՝ Lykaon), աստերոիդ Յուպիտերի տրոյացիներից։ Հայտնաբերվել է 1988 թվականի սեպտեմբերի 10-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,263763 ա. մ., առավելագույնը մոտենում է 4,7783 ա. մ. հեռավորության վրա և հեռանում 5,7492 ա. մ.։ Արեգակի շուրջ մեկ ամբողջական պտույտ է կատարում 4411,06 երկրային օրվա ընթացքում, իր ուղեծրով շարժվելով միջինում 0,081613 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4792) Լիկոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դարյաչե Նամաք

Դերյաչեյե Նամաք, աղուտ Իրանում՝ Դաշթե Քևիր անապատի արևմուտքում։ Տարածությունը շուրջ 4.000 կմ2 է։ Ձմռանն ու գարնանը գետերի հեղեղման ժամանակ գոյանում է ծանծաղաջուր լիճ կամ լճերի խումբ։


== Ծանոթագրություններ ==
Այն հեռավոր ամռանը...

«Այն հեռավոր ամռանը…» (ռուս.՝ «В то далёкое лето…»), խորհրդային գեղարվեստական ֆիլմ, որը հիմնված է Նադեժդա Նադեժդինայի «Պարտիզանուհի Լարան» պատմվածքի վրա, որը պատմում է Հայրենական մեծ պատերազմի ժամանակ Լենինգրադի 13-ամյա պարտիզանուհի Լարիսա Միխեենկոյի սխրանքի մասին։
Ֆիլմը ժողովրդականություն է վայելել 1970 թվականներին և մեծ արձագանք է գտել պիոներների շրջանում։


== Սյուժե ==
Ֆիլմի սյուժեն հիմնված է երիտասարդ պարտիզանուհի Լարիսա Միխեենկոյի սխրանքի և խիզախության պատմության վրա։
Պիոներ Լարիսա Միխեենկոն 1941 թվականի ամռանը արձակուրդ է եկել տատիկի և հորեղբոր մոտ։ Պատերազմի սկսվելուց հետո նրա հորեղբայրը մտել է ոստիկանություն՝ տնից վռնդելով Լարիսային և տատիկին։ Լարիսան գնացել է պարտիզանների մոտ՝ դառնալով հետախույզ, սկսում է օգնել վիրավորներին։ Նա նաև զեկուցում է գյուղերում տիրող իրավիճակի մասին, որտեղ տիրում են գերմանացիները։ Ջոկատում Լարան հանդիպում է ջոկատի հրամանատարի օգնական Միշային. նրանք դառնում են ընկերներ։ Մարտի ժամանակ Միշան վիրավորվում է, և նրան ուղարկում են վիրահատության, իսկ Լարան մնում է, բայց հետո վերադառնում է տուն։ Փնտրելով Լարիսային՝ նացիստները նրա տատին տաում են պարետատուն։ Անվախ պիոները, իր հետ նռնակ վերցնելով, ինքն է գնում գերմանացիների մոտ։ Հարցաքննության ժամանակ նա նռնակ է նետում և պայթեցնում իրեն ֆաշիստների հետ միասին։ Ֆիլմի վերջին տեսարանում պիոներները երդվում են հավատարմորեն ծառայել հայրենիքին։


== Դերերում ==
Լարիսա Բարանովա – Լարիսա
Օլյա Բոնդարևա – Լյուբա
Լենա Օռլովա – Կլավա
Վոլոդյա Մագդենկով – Միշա
Անտոնինա Պավլիչևա – տատ
Իգոր Եֆիմով – Տրոֆիմ
Լիլիա Գուրովա – Ավդոտյա
Յուրի Գոնչարով – ջոկատի հրամանատար, Յուրի Միխայլովիչ
Նիկոլայ Գոդովիկով – հետախուզության պետ
Պավել Պերվուշին – Եգոր պապԷպիզոդներում


== Տարբերությունները գրքից ==
Գրքում Լարիսայի տարած նռնակը չի պայթում, և նրան գնդակահարում են։
Գրքում գյուղում սպանվում է Լարայի ուսուցիչը, իսկ ֆիլմում նա ողջ է մնում։
Գրքում Լարան ծանոթանում է Միշայի հետ պարտիզանական ջոկատում, իսկ ֆիլմում նրանք ծանոթացել են ավելի վաղ, քան նա միացել է ջոկատին։
Գրքում նրանք ուզում էին ինքնաթիռով ուղարկել ոչ միայն Միշային, այլև Լարային, բայց նա փախչում է, իսկ հետո վերադառնում է ինքնաթիռի հեռանալուց հետո։


== Արձագանքներ ==
Ֆիլմը հակասական է ընդունվել քննադատների կողմից։ Նշելով ռեժիսորի՝ մանկահասակ դերասանների հետ աշխատելու ունակությունը, ինչպես նաև նրանց խաղը, «Спутник кинозрителя» ամսագրի սյունակագիր Ռ. Սոբոլևը գրել է. «Այսօր երեխաները շատ բան գիտեն, շատ բան են տեսնում և, հետևաբար, կգնահատեն միայն կինոարվեստի իրական աշխատանքը, այլ ոչ թե մելոդրամատիկ սվսվոցը։ Երեխաները պետք է իմանան այն գինը, որը վճարել են իրենց հայրերն ու պապերը Հայրենական պատերազմում։ Չի կարելի ստիպել ֆիլմի բոլոր հերոսներին խոսել նույն ծուռումուռ լեզվով․ երեխաները պետք է տիրապետեն ռուսաց լեզվի բոլոր հարստություններին։ Չի կարելի 41-րդ տարվա պարտիզաններին զինել մեր ժամանակների զենքով. երեխաները գիտեն տեխնիկան, այդ թվում՝ ռազմական, և չեն ընդունում «սխալը»։
1975 թվականին ֆիլմը պարգևատրվել է Վ. Ի. Լենինի անվան համամիութենական պիոներական կազմակերպության կենտրոնական խորհրդի պատվոգրով։


== Ծանոթագրություններ ==


== Արտաքին հղումներ ==
В то далекое лето // Энциклопедия кино. — 2010.
Կրյուկովո (գյուղ, Չեխովսկի շրջան)

Անվան այլ կիրառումների համար տե՛ս՝ ԿրյուկովոԿրյուկովո (ռուս.՝ Крюково), գյուղ Ռուսաստանի Մոսկվայի մարզի Չեխովսկի շրջանի կազմում։
Բնակչությունը 2009 թվականին գրանցված տվյալներով կազմում էր 4500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2612) Կատրին

(2612) Կատրին (անգլ.՝ Kathryn), աստերոիդ աստերոիդների հիմնական գոտում։ Հայտնաբերվել է 1979 թվականի փետրվարի 28-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,899733 ա. մ., առավելագույնը մոտենում է 2,4292 ա. մ. հեռավորության վրա և հեռանում 3,3703 ա. մ.։ Արեգակի շուրջ մեկ ամբողջական պտույտ է կատարում 1803,58 երկրային օրվա ընթացքում, իր ուղեծրով շարժվելով միջինում 0,199603 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2612) Կատրին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կազալնուովո դի Նապոլի

Կազալնուովո դի Նապոլի (իտալերեն՝ Casalnuovo di Napoli), կոմունա Իտալիայում՝ Կամպանիա մարզի Նեապոլի գավառում։ Սահմանակից է Աչեռա, Աֆրագոլա, Կազորիա, Պոլլենա Տրոկիա, Պոմիլիանո դ'Արկո, Սանտ'Անաստազիա, Վոլլա համայնքներին։
Բնակչությունը՝ 47.940 մարդ, բնակչության խտությունը՝ 6185,80 մարդ/կմ²։ Համայնքն զբաղեցնում է 7,75 կմ² տարածք։ Փոստային ինդեքս՝ 80013, հեռախոսային կոդ՝ 081։
Սուրբ Հակոբոս Ավագ առաքյալը հարգվում է որպես քաղաքի հովանավոր։ Տոնը նշվում է ամեն տարի հուլիսի 25-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Բանավեճ (գեղանկար)

Բանավեճ (իտալերեն՝ La disputa del sacramento), Ռաֆայելի ֆրեսկո աշխատանքներից, ստեղծված 1509 և 1510 թվականների միջև։ Սա ֆրեսկոներից առաջինն էր Վատիկանում պապական պալատի տարածքը նկարազարդելու համար, որը հետագայում հայտնի դարձավ որպես Ռաֆայելի խարան։ «Բանավեճը» պատկերվել է Դելլա Սենյատուրայում (Stanza della Segnatura), որն այն ժամանակ եղել է անձնական պապական գրադարանը, որտեղ անցկացվել են գերագույն տրիբունալները։


== Նկարագրություն ==

Ֆրեսկոյում նկարագրված գործողությունը տեղի է ունենում միանգամից երկրի և երկնքի վրա։ Վերևի կիսահատվածում Քրիստոս նստած է Սուրբ Մարիամ Աստվածածնի և Հովհաննես Մկրտչի հետ, կողմերից շրջապատված աստվածաշնչյան կերպարների` Ադամի, Հակոբի, Մովսեսի և ուրիշների կողմից։ Հիսուսի վերևում պատկերված է Հայր Աստվածը` երկնքի ոսկե փայլի ֆոնին, Հիսուսի ոտքերի մոտ` Սուրբ Հոգին։ Նրանցից ներքև` մասնատուփով զոհասեղանը։
Զոհասեղանի մոտ տեղի է ունենում բանավեճ Գոյափոխության վերաբերյալ։ Հաղորդության խորհուրդը քննարկում են առաջին հռոմեական Եկեղեցու Հայրերը. Գրիգոր I-ը և Հիերոնիմոսը, ովքեր նստած են զոհասեղանից ձախ, և Օգոստինոս Երանելին Ամբրոսիոս Մեդիոլանցու հետ աջ կողմում։ Բանավեճին մասնակցում են Եկեղեցու այլ անդամներ ևս. Սավոնարոլան, Հուլիոս II պապը և Սիքստոս IV-ը։ Վերջինս պատկերված է գեղանկարի ստորին աջ մասում` պապական ոսկե զգեստով, նրա հետևում կանգնած է Դանթե Ալիգիերին` կարմիր զգեստով, դափնեպսակով, որը խորհրդանշում է բանաստեղծի փառքը։ Ձեռքին գիրք բռնած մարդը, ով ֆրեսկոյի ձախ անկյունում հենված է բազրիքին` Բարձր Վերածննդի հայտնի ճարտարապետ, Վատիկանի Սուրբ Պետրոսի տաճարի հեղինակ և Ռաֆայելի դաստիարակ Դոնատո Բրամանտեն է։


== Ծանոթագրություններ ==


== Տես նաև ==
Ռաֆայելի սենյակներ
Ռաֆայել Սահակյան

Ռաֆայել Սահակյան (1936, հունվարի 5, գյուղ Միջնաձոր, Թալինի շրջան), հայ բանաստեղծ։ Հայաստանի գրողների միության անդամ (1984), Հայաստանի ժուռնալիստների միության անդամ։


== Կենսագրություն ==
Ռաֆայել Սահակյանը ծնվել է 1936 թվականին, Թալինի շրջանի Միջնաձոր գյուղում։ Ավարտել է Երևանի Խաչատուր Աբովյանի անվան պետական մանկավարժական ինստիտուտի բանասիրական ֆակուլտետը։ Եղել է Արմավիրի գործկոմի կրթության բաժնի հայոց լեզվի և գրականության տեսուչը, ապա՝ կրթության, մշակույթի և սպորտի վարչության պետը։
Դասավանդել է Մեծամորի «Արմավիր» համալսարանում։ Աշխատել է Սարդարապատ ազգագրական թանգարանում։ Ռաֆայել Սահակյանի սցենարով ստեղծվել է փաստավավերագրական տեսաֆիլմ՝ նվիրված Սարդարապատի 80-ամյակին և Արցախի հերոսամարտին։ Բանաստեղծությունները պարբերաբար տպագրվել են գրական մամուլում։ Արմավիրի մարզային «Հայրենականչ» թերթի գլխավոր խմբագիրն է։ Հեղինակ է չափածո և արձակ 15 ժողովածուների։


== Պարգևներ, մրցանակներ ==
Մկրտիչ Սարգսյանի անվան գրական մրցանակ «Խնկաբույր աղոթքներ» (2014) բանաստեղծությունների ժողովածուի համար
«Էրգիրը տեսա հորս աչքերով» գրքի համար արժանացել է ՀԳՄ «Հրանտ և Մանուշակ Սիմոնյաններ» գրական ամենամյա մրցանակի, 2011
ՀԳՄ «Գրական վաստակի համար» մեդալ, 2006
ՀՀ Մշակույթի նախարարության Ոսկե մեդալ, 2006
«Այգեպսակ» ժողովածուն արժանացել է ՀԳՄ, «Զորավար Անդրանիկ» միության և «Հայաստան թերթի մրցանակին, 2002
«Գիրք վշտի և հպարտության» (Արցախի ազատամարտի հերոսների մասին) գիրքն արժանացել է ՀՀ Պաշտպանության նախարարության և ՀԳՄ մրցանակին, 1997


== Երկերի մատենագիտություն ==
Ինձ ու քեզ համար (բանաստեղծություններ), Երևան, 1978, 80 էջ։
Ծաղկած կարոտ (բանաստեղծություններ), Երևան, 1982, 84 էջ։
Երկու ափ (բանաստեղծություններ և պոեմներ), Երևան, 1985, 160 էջ։
Կապույտ կանչ, Երևան, 1988, 464 էջ։
Գիրք վշտի և հպարտության, Երևան, 1996, 512 էջ։
Աշնան թալիսմաններ (բանաստեղծություններ), Երևան, 2000, 432 էջ։
Այգեպսակ (բանաստեղծություններ և պոեմներ), Երևան, 2001, 160 էջ։
Արծվապաշտ երկիր, Երևան, 2004, 608 էջ։
Մերձավան, Երևան, 2007, 352 էջ։
Հուշապսակ, Երևան, 2008, 220 էջ։
Էրգիրը տեսա հորս աչքերով (հուշապատում), Երևան, 2011, 472 էջ։
Ծիրանավոր աղոթարան (բանաստեղծություններ և պոեմներ), Երևան, 2011։
Խնկաբույր աղոթքներ (բանաստեղծություններ), Երևան, 2014, 224 էջ։
Սերը կակաչների հովտում, Երևան, 2014, 544 էջ։
Արյան կանչի էրգիր, Երևան, 2015, 340 էջ։


== Ծանոթագրություններ ==


== Արտաքին հղումներ ==
ԶՈՐԱՎԻԳ ԷՐ ԵՎ ՀՈՒՅՍ, ՄԵՐԱՆ` ԱԶՆԻՎ ԲԵՐՔԻ / Ռաֆայել ՍԱՀԱԿՅԱՆ
Սկյուռ Դուգլասի

Սկյուռ Դուգլասի (լատ.՝ Tamiasciurus douglasii) կրծողների
ընտանիքի կարմիր սկյուռների ցեղին պատկանող տեսակ։ Տեսակային անվանումը ստացել է շոտլանդացի գիտնական Դեյվիդ Դուգլասի (1799-1834 թվականներ) պատվին։


== Նկարագիրը ==
Հասուն առանձնյակները հասնում են 27-34.8 սմ երկարության, իսկ պոչի երկարությունը կազմում է 10.2-15.8 մմ, ստորին վերջույթներինը՝ 4.1-5.5 սմ, քաշը կազմում է 141-312 գ։ Մարմնի մակերևույթն ունի կարմրաշագանակագույնից մինչև մոխրագույն երանգ։ Ձմեռային մորթին ավելի մոխրագույն է։ Որովայնը նարնջագույն է։ Պոչը փափուկ է՝ ծայրին սև մազերի փնջով։ Մարմնի կողային մասերն ունեն սև գծեր, որոնք անհետանում են ձմեռային շրջանում։


== Տարածվածություն ==
Տեսակը տարածված է Կանադայում՝ Բրիտանական Կոլումբիա, ԱՄՆ-ում՝ Կալիֆորնիա, Նևադա, Օրեգոն, Վաշինգտոն։ Բնակվում է ծովի մակարդակից 3300 մ բարձրության վրա գտնվող փշատերևային անտառներում։


== Կենսակերպը ==
Ակտիվ են օրվա լուսային ժամերին, վարում են մենակյաց ապրելաձև։ Սննդացանկի բաղադրիչներն են՝ սերմեր, տերևներ, ընկույզներ, սնկեր, հատապտուղներ, ճյուղեր, երբեմն հատվածոտանիներ, ձվեր և ճտեր։ Ձմռանը հիմնականում օգտագործում են կուտակած պաշարները։


== Բազմացումը ==
Կենդանին սեռահասության է հասնում 8-9 ամսում։ Բեղմնավորումը տեղի է ունենում Հունվարից մինչև օգոստոսի կեսերը, հաճախ մարտից մայիս։ Էգերի մեծամասնությունը տարեկան մեկ սերունդ է տալիս։ Հղիությունը տևում է 36-40 օր, իսկ սերունդում կան 1-8 ձագեր, միջինում 4-6։ Ձագերը կշռում են 13-18 գ։ Աչքերը բացվում են 26-36 օրում։ Մինչև օգոստոս մնալով մայրական բնում՝ 6-9 շաբաթական հասակում նրանք լքում են բույնը։


== Ենթատեսակները ==
Tamiasciurus douglasii albolimbatus — Allen, 1890 (Կալիֆորնիայի հարավային և կենտրոնական հատվածներում, Օրեգոնի կենտրոնական հատվածում)
Tamiasciurus douglasii douglasii — Bachman, 1839 (Վաշինգտոնի արևմուտքում, Օրեգոնում և Կալիֆորնիայում)
Tamiasciurus douglasii mollipilosus — Audubon & Bachman, 1841 (Վաշինգտոնի կենտրոնական հատվածում և Բրիտանական Կալիֆորնիայի հարավարևմուտքում)


== Ծանոթագրություններ ==


== Գրականություն ==
Linzey, A.V. & NatureServe (Hammerson, G.) 2008. Tamiasciurus douglasii
Mammalian Species PDF
Overdose (սինգլ)

"Overdose", հարավկորեական EXO բոյ բենդի երգը, որը թողարկվել է իրենց երկրորդ «Overdose» մինի ալբոմի համար։ Այն թողարկվել է կորեերեն և չինարեն տարբերակներով՝ S.M. Entertainment գործակալության կողմից 2014 թվականի մայիսի 7-ին։


== Նախապատմություն և թողարկում ==
Երգը թողարկվել է 2014 թվականի մայիսի 7-ին՝ մինի ալբոմի հետ միասին։


== Երաժշտական տեսահոլովակ ==
"Overdose" երգի կորեական և չինական տարբերակների երաժշտական տեսահոլովակները թողարկվել են 2014 թվականի մայիսի 6-ին։ Երաժշտական տեսահոլովակում  տղաները լաբիրինթոսում են և պարում են։ Երաժշտական հոլովակը հավաքել է 100 միլիոն դիտում 2016 թվականի մայիսի 5-ին՝ թողարկումից երկու տարի անց։


== Աջակցություն ==
EXO-K սկսել է ելույթ ունենալ երգով հարավկորեական երաժշտական ծրագրերում 2014 թվականի ապրիլի 11-ից, իսկ EXO-M-ը սկսել է ելույթ ունենալ երգով չինական  երաժշտական ծրագրում՝ "Global Chinese Music " ապրիլի 19-ին։


== Ընդունում ==
"Overdose" երգը առաջնաելույթ է կատարել Gaon ամենշաբաթյա թվային հիթ շքերթի երկրորդ հորիզոնականում և երկրորդ հորիզոնականը Billboard համաշխարհային թվային երգերի հիթ շքերթում։ Կորեական տարբերակի երգը զբաղեցրել է առաջին հորիզոնականը ութ անգամ, իսկ չինական տարբերակը՝ երկու անգամ։


== Առևտրային կատարում ==
Երգը վաճառվել է ավելի քան 1 միլիոն օրինակով մեկ տարվա ընթացքում։


== Հիթ շարքեր ==


== Վաճառքներ ==


== Ելույթներ ==


=== Երաժշտական ծրագրերի մրցանակներ ===


== Ծանոթագրություններ ==


== Արտաքին հղումներ ==
"Overdose!" Korean version music video ՅուԹյուբում
"Overdose!" Chinese version music video ՅուԹյուբում
Լեռնիկ Ալեքսանյան

Վիքիպեդիայում կան հոդվածներ  Ալեքսանյան ազգանունով այլ մարդկանց մասին:Լեռնիկ Ռաֆիկի Ալեքսանյան (հոկտեմբերի 16, 1952(1952-10-16), Արարատ, Արարատի շրջան, Հայկական ԽՍՀ, ԽՍՀՄ), հայ ռազմական և քաղաքական գործիչ, Հայաստանի Հանրապետության Ազգային ժողովի 3-րդ, 4-րդ և 5-րդ գումարման պատգամավոր։


== Կենսագրություն ==
Ծնվել է 1952 թվականի հոկտեմբերի 16-ին Արարատ գյուղում։
1974 թվականին ավարտել է Երևանի Պոլիտեխնիկական ինստիտուտը, 1985 թ.` ԽՄԿԿ ԿԿ առընթեր Բաքվի կուսակցական բարձրագույն դպրոցը։ Ճարտարագետ-մեխանիկ։
1974-1975 թվականներին դասավանդել է Արարատի ինդուստրիալ-տեխնիկական տեխնիկումում։ 1975-1980 թթ. աշխատել է Արարատի գազի վարչությունում` որպես գլխավոր մեխանիկ։
2007-2008 թվականներին զբաղվել է գյուղատնտեսությամբ։


== Քաղաքական գործունեություն ==
1980-1983 թվականներին և 1985-1990 թվականներին ՀԿԿ Արարատի շրջկոմում կուսակցական տարբեր պաշտոններ է զբաղեցրել։ 1990-1993 թվականներին եղել է Արարատի շրջանի կապի հանգույցի պետ, 1993-1996 թվականներին Արարատի շրջխորհրդի գործկոմի նախագահի առաջին տեղակալ, 1996-1998 թվականներին Արարատի մարզպետարանի տրանսպորտի և ճանշինբաժնի վարիչ, 1998-1999 թվականներին Արարատի փոխմարզպետ։
1998-1999 թվականներին ԱԺ պատգամավոր (թիվ 111 ընտրատարածք)։ «Բարեփոխումներ» պատգամավորական խմբի անդամ։
1999-2003 թվականների նԱԺ պատգամավոր (թիվ 34 ընտրատարածք)։ ԱԺ պետական-իրավական հարցերի մշտական հանձնաժողովի անդամ։ «Միասնություն» խմբակցության անդամ։
2003-2007 թթ.` ԱԺ պատգամավոր (համամասնական ընտրակարգ, ՀՀԿ)։ ՀՀԿ խմբակցության անդամ։
2008-2012 թվականներին Ազգային ժողովի պատգամավոր (համամասնական ընտրակարգ, ՀՀԿ)։ Ազգային ժողովի ֆինանսավարկային և բյուջետային հարցերի մշտական հանձնաժողովի անդամ։ ՀՀԿ խմբակցության անդամ։ ՀՀԿ խորհրդի անդամ։
2014 թվականնԻ ապրիլի 18-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից՝ փոխարինելով վարչապետ դարձած Հովիկ Աբրահամյանին։
2020 թվականին լքել է ՀՀԿ-ն։


== Ընտանիք ==
Ամուսնացած է, ունի երկու զավակ։


== Ծանոթագրություններ ==


== Արտաքին հղումներ ==
Սեյրան Սարոյանի Ուկրաինայի առանձնատունն ու «մոռացված» շինությունները
Լիտա Գրեյ

Լիտա Գրեյ (անգլ.՝ Lita Grey, ապրիլի 15, 1908(1908-04-15), Հոլիվուդ, Լոս Անջելես, Կալիֆոռնիա, ԱՄՆ - դեկտեմբերի 29, 1995(1995-12-29), Լոս Անջելես, Կալիֆոռնիա, ԱՄՆ), ամերիկացի դերասանուհի։
Լիտան Չարլի Չապլինի երկրորդ կինն է։ 
Նրա հայրը ծագումով Իռլանդիայից էր, իսկ մայրը՝ մեքսիկուհի։ Ֆիլմում առաջին անգամ նկարահանվել է 1921 թվականին։ Նկարահանվել է Չարլի Չապլինի Փոքրիկը ֆիլմում։ Չարլիից ունեցել է երկու որդիներ՝ Չարլի Չապլին կրտսերը և Սիդնի Իրլա Գրեյը, որոնք իրենց հոր նման դարձան դերասաններ։ Մահացել է 1995 թվականին Լոս Անջելեսում։


== Ծանոթագրություններ ==
Ուստե (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՈւստեՈւստե (ռուս.՝ Устье), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3333) Շաբեր

(3333) Շաբեր (անգլ.՝ Schaber), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 3,129558 ա. մ., առավելագույնը մոտենում է 2,4232 ա. մ. հեռավորության վրա և հեռանում 3,836 ա. մ.։ Արեգակի շուրջ մեկ ամբողջական պտույտ է կատարում 2022,19 երկրային օրվա ընթացքում, իր ուղեծրով շարժվելով միջինում 0,178024 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3333) Շաբեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսկոլկա

Էսկոլկա (իտալ.Escolca), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը 692 մարդ (2008 թ.), բնակչության խտությունը 49 մարդ /կմ ²։ Տարածքը զբաղեցնում է 15 կմ²։ Փոստային հասցե՝ 8030, հեռախոսային կոդ՝ 0782։
Քաղաքի հովանավոր սուրբն է համարվում Սուրբ Ցեցիլիա Հռոմեացին։


== Ժողովրդագրություն ==
Բնակչության դինամիկան։


== Կոմունայի վարչակազմ ==
Հեռախոս։ 0782 808303
Պաշտոնական կայքը։ http://web.tiscali.it/escolca


== Հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մորա (քաղաք)

Մորա (իսպ.՝ Mora), քաղաք և մունիցիպալիտետ Իսպանիայում, մտնում է Տոլեդո նահանգի, ինչպես նաև Կաստիլա Լա Մանչա ինքնավար մարզի մեջ։ Մունիցիպալիտետը գտնվում է Մանչա Ալթա դե Տոլեդո շրջանում։ Տարածքը՝ 169,6 կմ²2 ։ Բնակաչությունը 10516 մարդ (2010 թվականի տվյալներով)։ Պրովինցիայի վարչական կենտրոնից գտնվում է 30 կմ հեռավորության վրա։


== Պատմություն ==
Քաղաքը հիմնադրվել է 300 տարի առաջ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Պատվիրակություն
Կաստիլիոն դե Պենաս Նեգրաս Archived 2005-03-30 at the Wayback Machine.
50 ամյա փառատոնը
Ալձի

Ալձի, երկիր Հնագույն Հայաստանում՝ Ուրարտուում։ Ընկած է Հին հայկական Արզն գավառի և Աղձնիք նահանգի անվան հիմքում։


== Ծանոթագրություններ ==
Հասան Որոտնեցի

Հասան Որոտնեցի (13-րդ դար - 13-րդ դար), հայ իշխան Օրբելյանների իշխանությունում, Որոտնաբերդի տեր, Իվանե իշխանի և Սյունյաց մետրոպոլիտ Սարգիս արքեպիսկոպոսի հայրը, Հովհան Որոտնեցու պապը։


== Կենսագրություն ==

Հասան իշխանը ապրել է 13-րդ դարում։ Կինն է Վախախ Որոտնեցին, որդիներն են՝ իշխան Իվանե Որոտնեցին և Սյունյաց մետրոպոլիտ Սարգիս արքեպիսկոպոսը։ Միջնադարյան հայտնի աստվածաբան, փիլիսոփա, մանկավարժ Հովհան Որոտնեցու պապն է։


=== Տոհմաբանություն ===
Ստորև ներկայացված է Հասան Որոտնեցու տոհմաբանությունը․


== Ծանոթագրություններ ==
Աֆրիկանովկա

Աֆրիկանովկա (ուկրաիներեն՝ Африканівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Աֆրիկանովկա գյուղում բնակվում էր 814 մարդ։ Բնակավայրը զբաղեցնում է 0,155 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պարենքիմ

Պարենքիմ (հուն․՝ παρέγχυμα — կողքը լցրած, այստեղ՝ հյուսվածք),

բույսերի հիմնական հյուսվածք, իրականացնում է ասիմիլյացիոն, արտաթորության ևն ֆունկցիաներ։ Հարուստ է միջբջջային տարածություններով, որով պայմանավորված է նրա մասնակցությունը գազափոխանակությանը։ Տարատեսակներն են՝ կլանող, ասիմիլյացիոն (քլորենքիմ), պահեստող, օդատար (աերենքիմ) պարենքիմները։
Կենդանիների պարենքիմ իսկական հյուսվածքի ֆիլոգենետիկական նախորդն է։ Տարբերում են՝ առաջնային և խառը պարենքիմներ, որոնք միմյանցից տարբերվում են բջիջների դասավորությամբ ու կազմությամբ։ Երբեմն պարենքիմ են անվանում նաև լյարդի, փայծաղի, թոքերի, գեղձերի են հիմնական ֆունկցիոնալ հյուսվածքը։
Աիտովո (գյուղ, Բիժբուլյակսկի շրջան)

Անվան այլ կիրառումների համար տե՛ս՝ Աիտովո (այլ կիրառումներ)Աիտովո (ռուս.՝ Аитово, թաթ.՝ Ает, բաշկիրերեն՝ Айыт), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 1263 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1962) Դյունան

(1962) Դյունան (անգլ.՝ Dunant), աստերոիդ աստերոիդների հիմնական գոտում։ Հայտնաբերվել է 1973 թվականի նոյեմբերի 24-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,187612 ա. մ., առավելագույնը մոտենում է 2,4476 ա. մ. հեռավորության վրա և հեռանում 3,9276 ա. մ.։ Արեգակի շուրջ մեկ ամբողջական պտույտ է կատարում 2078,72 երկրային օրվա ընթացքում, իր ուղեծրով շարժվելով միջինում 0,173183 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1962) Դյունան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճոգնար (Թերջոլայի շրջան)

Ճոգնար (վրաց.՝ ჭოგნარი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1551 մարդ։


== Ծանոթագրություններ ==
Ռոյթ

Ռոյթ  (գերմ.՝ Reut), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 1815 մարդ (դեկտեմբերի 31, 2010 թվական)։ Զբաղեցնում է 30,76 կմ² մակերես տարածք։ Պաշտոնական կոդ՝ 09 2 77 140։
Քաղաքապետարանը բաժանված է 3 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական կայք
Դոլորես Քլեյբորն

«Դոլորես Քլեյբորն» (անգլ.՝ Dolores Claiborne, 1992 թվական), Սթիվեն Քինգի վեպը։ Պատմություն այն մասին, թե ինչպես է դժբախտ կինը սպանում իր ամուսնուն արևի խավարման ժամանակ։ Քինգը նվիրել է գիրքը իր մայրիկին՝ Նելլի Ռուտ Փիլլզբերի-Քինգին։


== Համառոտ բնութագիր ==
Պատմությունը ներկայացնում է գլխավոր հերոսուհու՝ Դոլորես Քլեյբորնի անունից։ Ամբողջ գիրքը, ոստիկանական բաժանմունքում նրա ցուցմունքն է իր վարձակալի՝ Վերա Դոնովանի մասին։ Դոլորեսը ժխտում է իր մեղքը Վերայի մահվան մեջ, բայց խոսքը սկսում է այն խոստովանությամբ, որ տարիներ առաջ նա սպանել է իր ամուսնուն՝ Ջո Սենթ-Ջորջին։


== Կերպարներ ==
Դոլորես Քլեյբորն (անգլ.՝ Dolores Claiborne), գլխավոր հերոսուհի, միլիոնատեր Վերա Դոնովանի վճարովի գործընկերուհին։ Ամուսնական ազգանունը՝ Սենթ-Ջորջ, սակայն նրա մահվանից հետո օգտագործել է իր օրիորդական ազգանունը։ Որպես մարդ կոպիտ և կտրուկ, սակայն մեծ կամքի, ուժի և զգացմունքների տեր մի անձնավորություն։ Սպանությանը նրան դրդել է իր երեխաներին պաշտպանելու անհրաժեշտությունը։ Նա պատրաստ էր նույնիսկ սպանել գթասրտությունից, բայց, ի ուրախություն նրան, նա կարող էր չսպանել։ Վերայի մահվանից հետո ժառանգում է նրա ողջ ունեցվածքը։
Վերա Դոնովան (անգլ.՝ Vera Donovan), գործատեր, և, որոշ իմաստով, երկար տարիների ընթացքում Դոլորեսի միակ հարազատ։ Միգուցե, նա նույնպես սպանել է իր ամուսնուն։ Բնավորությամբ ավելի կոպիտ է, քան Դոլորեսը. վերջինս բազմակի անգամներ անվանում է նրան գարշելի էակ, չնայած ունի հաևգանք դեպի և ջերմ հարաբերություններ։ Ակամա հուշել է Դոլորեսին սպանության միջոցը, և, գիտակցաբար, ամրացրել է սպանելու միտքը։ Ծերության ժամանակ ինսուլտից պարալիզացվել է նրա մարմնի աջ հատվածը։
Ջո Սենթ-Ջորջ (անգլ.՝ Joe St.George), Դոլորեսի ամուսինը։ Սահմանափակ, ցածր կրթություն ստացած և եսասեր անձնավորություն, հարբեցող։ Սեռական բռնության է ենթարկում իր աղջկան, որն էլ կնոջը դրդում է սպանել նրան։
Սելենա Սենթ-Ջորջ (անգլ.՝ Selena St.George), Դոլորեսի և Ջոյի աղջիկը, ով հետագայում դառնում է հայտնի լրագրող։
Ջո Սենթ-Ջորջ (Ջո Կրտսեր), Դոլորեսի և Ջոյի տղան, ով հետագայում դառնում է հայտնի քաղաքական գործիչ։
Փիթեր Սենթ-Ջորջ (Փոքրիկ Փիթ), Դոլորեսի և Ջոյի կրտսեր տղան, ով մահացել է Սայգոնում (Վիետնամ)՝ զորանոցի պայթյունից։


== Ադապտացիա ==
Վեպը ադապտացվել է Dolores Claiborne ֆիլմի տեսքով, որի ռեժիսորը Թեյլոր Հաքֆորդն էր։ Գլխավոր դերերում էին Քեթի Բեյթսը որպես Դոլորես, Ջենիֆեր Ջեյսոն Լին որպես նրա դուստր Սելենա, և Ջուդի Փարֆիտը որպես Վերա Դոնովան։
Դոլորես Քլեյբորնը (օպերան), վեպի Թոբիաս Փիքերի օպերատիվ ադապտացիան վերափոխվել է Ջ. Դ. ՄաքՔլատչի լիբրետոյին, որի պրեմիերան տեղի է ունեցել Սան Ֆրանցիսկոյի օպերային շենքում՝ 2013 թվականի սեպտեմբերի 18-ին, որի գլխավոր դերում էր Պատրիցիա Ռասետտեն։
Գիրքը խաչվում է նաև Քինգի մեկ այլ վեպի՝ «Ջերալդի խաղերը» գրքի հետ։ Երկու վեպերում էլ բարձրացված է կանանց դերը հասարակությունում, ընտանիքում բռնությունները թեմաները։ Դոլորեսը երկու անգամ մտածում է «Ջերալդի խաղերը» գրքի գլխավոր հերոսուհու՝ Ջեսսի Բիրլինհեյմի մասին, չնայած երբեք նրա հետ չէր հանդիպել և չգիտեր նրա գոյության մասին։ Իրադարձությունները կատարվում են երևակայական Լիթլ-Թոլլ կղզում, որտեղ էլ սկսվում են Քինգի նաև այլ վեպերի գործողությունները։


== Ծանոթագրություններ ==
Կոնստանտին Իշխանյան

Կոնստանտին Իշխանյան (մայիսի 15, 1959(1959-05-15), Բաքու, Ադրբեջանական ԽՍՀ, ԽՍՀՄ), խորհրդահայ ինժեներ-հիդրոտեխնիկ, օբյեկտների շինարարության կազմակերպիչ և Մոսկվայի կոմունալ տնտեսության ոլորտի ղեկավար։


== Կենսագրություն ==
Ծնվել է 1959 թվականի մայիսի 15-ին Բաքու քաղաքում։ 1976 թվականին ավարտել է միջնակարգ դպրոցը։ 1981 թվականին ավարտել է Ադրբեջանի ինժեներաշինարարական ինստիտուտը՝ «ինժեներ-հիդրոտեխնիկ»-ի մասնագիտությամբ։ 1981-1983 թվականներին ծառայել է Զինված ուժերում։
1986 թվականից աշխատել է «Մոսոբլստրոյկոմիտեի» ձեռնարկություններում․ աշխղեկ, ավագ աշխղեկ, ՊՄԳ-68 արտադրատեխնիկական բաժնի պետ, միավորված արհմիութենական կոմիտեի նախագահ, «Ինժսելստրոյ» միավորման պետի տեղակալ, «Մոսոբլինժստրոյ» միավորման տնտեսության գծով պետի տեղակա։
1994 թվականից «Ռոսէկոստրոյ» կոնցեռնի գլխավոր տնօրենն է։ 1997 թվականից «ՌՈՍԷԿՈՍՏՐՈՅ» ՍՊԸ-ի գլխավոր տնօրենն է։ Շինարարության ոլորտում աշխատանքի ընթացքում նախագծվել և կառուցվել են ջրահեռացման համակարգերի օբյեկտներ Երկրի տարբեր շրջաններում՝ Մոսկվայի, Լենինգրադի, Կալինինգրադի մարզերում, քաղաքներում՝ Մոսկվա, Սանկտ Պետերբուրգ, Նիժնի Նովգորոդ, Կրասնոյարսկ, Սուրգուտ, Դոնի Ռոստով, Ուլյանովսկ, Խաբարովսկ, Նովոռոսիյսկ և այլն։ Մոսկվայում նախագծվել և կառուցվել են Մոսկվայի օղակաձև ավտոմոբիլային ճանապարհի անձրևային կոյուղու համակարգի և տրանսպորտային երրորդ օղակի քաղաքային մաքրման կառույցները։
2006 թվականից՝ «Մոսվոդոստոկ»-ի գլխավոր տնօրեն։


=== Ընտանիք ===
Ամուսնացած է, ունի չորս զավակ։ Ընտանիքն ապրում է Մոսկվայում։


== Պարգևներ և պատվո կոչումներ ==
«Հայրենիքին մատուցած ծառայությունների համար» 2-րդ աստիճանի շքանշան (2017)։
«Ռուսաստանի պատվավոր շինարար»-ի կոչում։
Մոսկվայի քաղաքապետի պատվոգիր (2018)։
Մոսկվայի քաղաքապետի շնորհակալությունը 2003, 2013, 2014, 2016 թվականներին։
Մոսկվայի քաղաքային դումայի պատվոգիր (2014)։
Ռուսաստանի Դաշնության տարածաշրջանային զարգացման նախարարության պատվոգիր։
Ռուսաստանի Դաշնության պաշտպանության նախարարության երախտագիտությունը։


== Ծանոթագրություններ ==


== Արտաքին հղումներ ==
Страница К. Р. Ишханяна Archived 2018-02-20 at the Wayback Machine. Мосводосток կայքում